అనిల్ జాదవ్

అనిల్‌ జాదవ్‌ తెలంగాణ రాష్ట్రానికి చెందిన రాజకీయ నాయకుడు. ఆయన ప్రస్తుతం బోథ్ ఎమ్మెల్యే, మాజీ నేరడిగొండ జెడ్పీటీసీగా పని చేశారు.అనిల్‌ జాదవ్‌  2023లో జరిగిన శాసనసభ ఎన్నికల్లో బోథ్ శాసనసభ నియోజకవర్గం నుండి టీఆర్ఎస్ ఎమ్మెల్యే గా గెలిచాడు.

జననం
అనిల్ జాదవ్ 1971లో తెలంగాణ రాష్ట్రంలోని ఆదిలాబాద్ జిల్లా నేరడిగొండ మండలం,రాజురా (ధోబిగూడ) తాండాలో  
జాదవ్ రామారావు పోలిష్ పటేల్, యోశోద బాయి అను లంబాడీ గిరిజన దంపతులకు జన్మించారు.

రాజకీయ జీవితం
అనిల్ జాదవ్ టీఆర్ఎస్ పార్టీ ద్వారా రాజకీయాల్లోకి వచ్చి ఆ తరువాత కాంగ్రెస్ పార్టీలో చేరి బోథ్ నియోజకవర్గం నుండి 2009, 2014లో కాంగ్రెస్ అభ్యర్థిగా, 2018లో స్వతంత్ర అభ్యర్థిగా పోటీ చేసి ఓడిపోయాడు. ఆయన ఆ తరువాత బీఆర్‌ఎస్ పార్టీలో చేరి 2019లో జరిగిన జెడ్పీటీసీ ఎన్నికల్లో నేరడిగొండ జిల్లా పరిషత్ ప్రాదేశిక నియోజకవర్గ సభ్యునిగా గెలిచాడు.

అనిల్‌ జాదవ్‌ 2023లో జరిగిన అసెంబ్లీ ఎన్నికల్లో బోథ్‌ అసెంబ్లీ నియోజకవర్గం నుండి బీఆర్‌ఎస్‌ అభ్యర్థి పోటీ చేసి తన సమీప ప్రత్యర్థి, బీజేపీ అభ్యర్థి సోయం బాపూరావుపై 22800 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై అసెంబ్లీలో అడుగుపెట్టాడు. 

అనిల్ కాంగ్రెస్ టికెట్‌పై 2009లో 33,900 ఓట్లు (29.2 శాతం ఓట్లు), 2014లో  35,877 ఓట్లు (25.90 శాతం ఓట్లు) సాధించగా,  2018లో స్వతంత్ర అభ్యర్థిగా 28,206 ఓట్లు (17.99 శాతం ఓట్లు) సాధించాడు.

మూలాలు


వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2023)